OpenLLM-France/wikimedia huggingface dataset:
# Pic de Gías

El Pic de Gías és una muntanya de 3.011 m d'altitud, amb una prominència de 58 m, que es troba al massís de Perdiguero, a la província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Semir, Ramon de. Posets - Perdiguero, Esc. 1:25.000. 1a edició. Granollers: Editorial Alpina, 1977 (E-25). ISBN 84-7011-038-1. Arxivat 2019-05-01 a Wayback Machine.
# 17è districte de París

El 17è districte és un dels vint districte de París, França. Es troba a la Riba Dreta del Sena. Hi ha dues zones molt actives: a la part nord, el districte obrer centrat a la Place de Clichy és una extensió del barri vermell de Pigalle; al sud, el districte de classe alta centrat a l'Avenue des Ternes, on es troba el Marché Poncelet, té un estil més Haussmannià.
El 17è districte també conté el Palais des Congrès de París, un gran centre d'exposicions amb un hotel-gratacel, el Concorde Lafayette.

## Geografia

El 17è districte té una àrea de 5,669 km².

## Demografia

El 17è districte va assolir la seva població màxima el 1954, quan tenia 231.987 habitants. Des d'aleshores, ha perdut una mica menys d'un terç de la seva població. A l'últim cens (1999), la població era de 160.860 habitants, i comptava amb 92.267 llocs de treball.
| Any (dels censos francesos) | Població | Densitat (hab. per km²) |
| 1954 (pic de població) | 231 987 | 40 922 |
| 1962 | 227 687 | 40 164 |
| 1968 | 210 299 | 37 096 |
| 1975 | 186 293 | 32 862 |
| 1982 | 169 513 | 29 902 |
| 1990 | 161 935 | 28 565 |
| 1999 | 161 138 | 28 375 |

## Barris

Cadascun dels vint districtes de París se subdivideix en quatre barris (quartiers). Aquests són els quatre barris del 17è districte:
* Quartier des Ternes
* Quartier de la Plaine Monceau
* Quartier des Batignolles
* Quartier des Épinettes

## Llocs d'interès

* Palais des Congrès i Hôtel Concorde Lafayette
* Parc Monceau
* Square des Batignolles
* Marché Poncelet

### Carrers i places

* Place de Clichy i Avenue de Clichy
* Avenue des Ternes
# Dècada del 750 aC
## Esdeveniments

* 21 d'abril del 753, Roma: Ròmul i Rem funden la ciutat i instauren el Regne de Roma. La data és tradicionalment usada per la datació dels períodes del regne i republicans, vegeu Ab urbe condita).
# Hippocampus borboniensis

Hippocampus borboniensis és una espècie de peix de la família dels singnàtids i de l'ordre dels singnatiformes.

## Morfologia

Els mascles poden assolir els 14 cm de longitud total.

## Distribució geogràfica

Es troba a Maurici, Reunió i a la costa est de l'Àfrica meridional.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bondarénkove

Bondarénkove (en (ucraïnès): Бондаренкове) és un poble (un possiólok) de la República Autònoma de Crimea a Ucraïna, que el 2014 tenia 30 habitants. Pertany al districte rural d'Aluixta.

## Referències

* ↑ «О внесении изменения в Решение Верховной Рады Автономной Республики Крым от 25 декабря 2003 года N 774-3/03 "Об установлении границ поселков Виноградный и Лазурное, сел Запрудное, Кипарисное, Лавровое, Нижнее Запрудное, Пушкино Маломаякского сельского совета (г. Алушта) Автономной Республики Крым"». Arxivat de l'original el 2015-12-22. [Consulta: 9 febrer 2016].
# Casa Bonaventura Coma

La Casa Bonaventura Coma és una obra eclèctica de Gelida (Alt Penedès) protegida com a Bé Cultural d'Interès Local.

## Descripció

Edifici entre mitgeres que ocupa el xamfrà del carrer de la Barceloneta i del carrer de Colom. Consta de soterrani, planta i tres pisos. La coberta és de teula àrab. L'altura dels forjats és decreixent en augmentar el nivell del carrer. La construcció respon a les característiques del llenguatge de l'eclecticisme.

## Història

La casa Bonaventura Coma està situada davant de la Casa de la Vila, en una zona d'eixample de finals del segle xix.

## Referències

* 1 2 «Casa Bonaventura Coma». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 octubre 2017].
# Gabriel Zubeir Wako

Gabriel Zubeir Wako (nascut el 27 de febrer de 1941) és un cardenal sudanès de l'Església Catòlica. Actualment serveix com a Arquebisbe de Khartum.
Nascut a Mboro, va ser ordenat prevere el 21 de juliol de 1963. Va ser ordenat bisbe de Wau el 1974, i arquebisbe de Khartum el 1981. Zubeir Wako va ser proclamat cardenal prevere de Sant'Atanasio a Via Tiburtina pel Papa Joan Pau II el 21 d'octubre de 2003. Va ser un dels cardenals electors que van participar en el Conclave Papal de 2005 que escollí a Benet XVI.
El cardenal Zubeir escapà d'un intent d'assassinat per un membre de la tribu messiria, de fe musulmana, quan celebrava la missa dominical el 10 d'octubre de 2010.
És membre de la Congregació per a l'Evangelització dels Pobles i del Consell Pontifici Cor Unum

## Referències

* ↑ Gabriel Cardinal Zubeir Wako
* ↑ Gabriel Zubeir Wako
* ↑ «Sudan: assassination attempt on Cardinal» (en anglès). [Consulta: 20 desembre 2020].
* ↑ «Christian leader narrowly escapes Muslim assassination attempt». Arxivat de l'original el 2014-04-14. [Consulta: 13 abril 2014].
# Séverni (Khvalinsk)

* Per a altres significats, vegeu «Séverni».
Séverni (en rus: Северный) és un poble (un possiólok) de l'óblast de Saràtov, a Rússia, segons el cens del 2010 tenia 666 habitants. Pertany al districte municipal de Khvalinsk.

## Referències

* ↑ «Почвенная карта России». Arxivat de l'original el 2018-01-25.
* ↑ «Топографические карты СССР N-39 (В) 1:100000. Самарская область.». Arxivat de l'original el 2018-01-15.
# Oodnadatta

Oodnadatta, a l'estat d'Austràlia del Sud, és una petita població que ocupa una superfície de 7800 km² i amb una economia basada en la ramaderia bovina i pastures semiàrides, és propera al Desert de Simpson. Es troba a 112 m sobre el nivell del mar. El seu nom deriva de l'idioma Arrernte utnadata, que significa "Florida de l'acàcia (mulga)".
L'any 2006 tenia 277 habitants.
Aquesta població ha enregistrat la temperatura més alta d'Austràlia:50,7 °C el dia 1 de febrer de 1960.

## Història

John McDouall Stuart explorà aquesta regió l'any 1859. Oodnadatta esdevingué l'estació terminal del ferrocarril d'Austràlia del Sud l'any 1890, fins que la línia, en gran part construïda per afganesos, es va allargar fins Alice Springs el 1929.

## Clima

Oodnadatta té un clima desèrtic, amb una pluviometria anual de 174 litres, la temperatura mitjana de les màximes de gener és de 37,7 °C i la de juliol de 19,6 °C, hi poden haver glaçades lleugeres. Segons la classificació de Köppen li correspon BWh.

## Llocs d'interès

* Pont d'Algebuckina

## Referències

* ↑ «Outback: The Oodnadatta Track». National Roads and Motorists' Association (NRMA). Arxivat de l'original el 2008-08-06. [Consulta: 24 juny 2008].
* ↑ Great Northern to Government Gums - A Mineral Railway Callaghan, W.H. Australian Railway History, September;October, 2008 pp283-301;323-336
* ↑ «Queensland to bake on Christmas Day». AM. Australian Broadcasting Corporation, 24-12-2003. [Consulta: 17 novembre 2009].

## Enllaços externs

* Tracking History to Oodnadatta by Roderick Eime
* Pink Roadhouse Iconic landmark of Oodnadatta
* Pacific Island Travel Arxivat 2013-09-06 a Wayback Machine.
* Oodnadatta Pioneer Cemetery with photos of headstones
* Coober Pedy Oodnadatta One Day Mail Run Arxivat 2006-05-03 a Wayback Machine.
# El Ripoll (Osor)

El Ripoll és un mas al vessant est de la Roca de Cercenedes que davalla cap al Sot de la Noguerola al sud del terme municipal d'Osor (la Selva). Documentat des del segle xiv, però la seva forma actual és del segle xvii (1627). Fou reformat i restaurat al llarg dels segles xviii i xix. Durant el segle xix es van afegir diverses estructures a ponent i a migdia. Encara que fou abandonada durant bona part del segle xx, des de l'any 2000, i sobretot des del 2005, el mas està en procés de restauració. S'ha reformat l'interior i els exteriors. A Osor hi abunden masos. Actualment la majoria són o rònecs o deshabitats i, malgrat que alguns són documentats d'època medieval, la majoria són construïts amb posterioritat al segle xv.
És un edifici aïllat de dues plantes i golfes amb coberta de doble vessant a laterals. El mas, aterrassat per superar el fort desnivell, està format per tres parts, una que correspon al mas original i dues altres parts, de tres i dos plantes, adossades a ponent i a migdia. Les façanes són arrebossades amb la pedra vista, una obra de reforma feta molt recentment, a partir de 2005.
La façana principal consta d'un portal adovellat de mig punt fet de grans blocs escairats. La dovella clau porta gravada la data de 1627. Hi ha altres finestres emmarcades de pedra calcària i granítica. A una llinda de la façana lateral hi ha gravada la data de 1787. Els ràfecs de la part original són de tres fileres, dues de rajola plana i una de teula, a la façana principal i de cinc fileres, tres de rajola plana i dues de teula, a la façana lateral.
Pel que fa a la part modernament adossada a ponent, al segon pis hi ha uns grans badius amb balcó de fusta. Quant a la part adossada a migdia, destaca l'aterrassament amb quatre obertures de mig punt disposades de dues en dues.

## Notes

* 1 2 3 4 «El Ripoll». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# Henri Le Fauconnier

Henri Victor Gabriel Le Fauconnier (Hesdin, 5 de juliol de 1881 – París, 25 de desembre de 1946) va ser un pintor cubista francès de segle xx. Després d'haver estudiat dret a París, Le Fauconnier va estudiar pintura al taller de Jean-Paul Laurens, abans d'incorporar-se l'Académie Julian. El 1904 va exposar al Salon des Indépendants, una exposició d'art que és presentada anualment a París des de 1884. A l'exposició, al costat de Henri Matisse, va dur a terme l'aplicació de colors cridaners en línia. El 1907, Le Fauconnier es va traslladar a Bretanya i va pintar els paisatges rocosos de Ploumanac'h, caracteritzats per tons escarmentats de marró i verd amb vores gruixuts que delimiten les formes simplificades. Le Fauconnier va tenir un estil personal en el qual va incorporar retrats o nus, com el de Pierre Jean Jouve el 1909 (París, Museu Nacional d'Art Modern). De tornada a París, Le Fauconnier barreja l'art i la literari recopilat del restaurant La Closerie des Lilas, a Montparnasse, per Paul Fort.

## Obres

* Les Montagnards attaqués par des ours, Escola de Disseny de Rhode Island
* Femme nue dans un intérieur, Museu de Belles Arts de Lyon
* Vieille femme, Palais des Beaux-Arts de Lille
* L'Église de Grosrouvre, Museu de Belles Arts de Lyon
* L'Enfant breton, Museu de Belles Arts de Lyon
* Nature morte aux fleurs, Museu Departamental d'Oise
* Paysage, Museu de Belles Arts de Lyon
* Portrait de vieille femme, Museu de Belles Arts de Lyon
* Maisons dans les rochers à Ploumanac'h, Museu de Belles Arts de Brest

## Enllaços externs

* Henri Le Fauconnier (1881-1946) (neerlandès)
# Demopsestis

Demopsestis és un gènere de papallones nocturnes de la subfamília Thyatirinae de la família Drepanidae.

## Taxonomia

* Demopsestis formosana Yoshimoto, 1983
* Demopsestis mahendrai Yoshimoto, 1993
* Demopsestis punctigera (Butler, 1885)
* Demopsestis yoshimotoi Laszlo, G.Ronkay, L.Ronkay i Witt, 2007

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Demopsestis» (en anglès). The Global Lepidoptera Names Index [Natural History Museum], 2003.

## Bibliografia

* Laszlo, Gy. M.; Ronkay, G.; Ronkay, L.; Witt, T. Esperiana Buchreihe zur Entomologie. 13, 2007, p. 1-683.
* Matsumura. Journal of the College of Agriculture, Hokkaido Imperial University of Tokyo (en anglès). 19, 1927, p. 16.
# Casa Bonet

La Casa Bonet és un edifici al municipi de Vilafranca del Penedès inclòs en l'Inventari del Patrimoni Arquitectònic de Catalunya.
Aquesta casa és dins del recinte fortificat a la Guerra dels Set Anys i entre construccions estèticament heterogènies. Edifici entre mitgeres i de tres crugies. Consta de planta baixa i dos pisos. La coberta és de teula àrab a dos vessants. La façana presenta una distribució simètrica i una gran sobrietat decorativa. La planta baixa té tres obertures d'arc rebaixat. Als pisos superiors s'obren balcons (primera planta) i finestres (segona planta) de forma rectangular.

## Referències

* 1 2 «Casa Bonet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].
# Thompsontown

Thompsontown és una població dels Estats Units a l'estat de Pennsilvània. Segons el cens del 2000 tenia 711 habitants.

## Demografia

Segons el cens del 2000, Thompsontown tenia 711 habitants, 348 habitatges, i 202 famílies. La densitat de població era de 857,9 habitants/km².
Dels 348 habitatges en un 25% hi vivien nens de menys de 18 anys, en un 46% hi vivien parelles casades, en un 8,3% dones solteres, i en un 41,7% no eren unitats familiars. En el 37,4% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,04 i el nombre mitjà de persones que vivien en cada família era de 2,66.
Per edats la població es repartia de la següent manera: un 19,3% tenia menys de 18 anys, un 8,2% entre 18 i 24, un 29,4% entre 25 i 44, un 23,2% de 45 a 60 i un 20% 65 anys o més.
L'edat mediana era de 40 anys. Per cada 100 dones de 18 o més anys hi havia 85,8 homes.
La renda mediana per habitatge era de 28.750$ i la renda mediana per família de 35.938$. Els homes tenien una renda mediana de 32.115$ mentre que les dones 19.107$. La renda per capita de la població era de 17.663$. Entorn del 4,4% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thompsontown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Thompsontown». American Fact Finder. Oficina del Cens dels Estats Units, 12-01-2010.
# Sand in Taufers

Sand in Taufers (italià Campo Tures) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 5.040 habitants. Està format per les fraccions d'Ahornach (Acereto), Kematen (Caminata di Tures), Mühlen in Taufers (Molini di Tures) i Rein in Taufers (Riva di Tures). Limita amb els municipis de Gais, Percha, Prettau, Rasen-Antholz, Sankt Jakob in Defereggen (Àustria), Mühlwald i Ahrntal.

## Situació lingüística

| Pertinença lingüística (cens 2001) | 96,72% alemany |
| Pertinença lingüística (cens 2001) | 2,94% italià |
| Pertinença lingüística (cens 2001) | 0,33% ladí |

## Administració

Llista d'alcaldes :
| Període | Identitat | Partit |
| 2004- | Helmuth Innerbichler | SVP |
# Operació Captura

L'Operació Captura, o Operation Capture en la denominació anglesa original, és una operació de diverses agències per detenir criminals buscats per les forces d'ordre britàniques que s’amaguen a Espanya. La National Crime Agency (NCA) i l'organització benèfica de lluita contra el delicte Crimestoppers llancen des de l'any 2006 crides periòdiques per buscar els fugitius, amb l'objectiu de tenir un màxim ressò mediàtic. Tot i que les agències britàniques no tenen cap mandat per operar fora del Regne Unit, l’operació facilita trucades anònimes a Espanya, amb l'objectiu de localitzar sospitosos per als quals s’ha emès una ordre europea de detenció, que després poden ser arrestats per cossos policials espanyols i ser extradits al Regne Unit.

## Referències

* ↑ «Operació Captura: els 10 fugitius més buscats pel Regne Unit a Espanya». El Periódico, 17-03-2015 [Consulta: 23 agost 2021].
# El Riu (Moià)

El Riu és una masia de Moià (Moianès) protegida com a Bé Cultural d'Interès Local.

## Descripció

Està situada al nord-est de la vila, a uns tres quilòmetres i mig de distància de Moià, al nord-est de la masia de Passerell. És a l'esquerra del Torrent Mal del Riu, a prop i al nord-est del Molí Vell del Riu, concretament en el vessant nord del Serrat de Picanyol. Es tracta d'una construcció de diferents cossos. El cos principal, de dues plantes i amb coberta de doble vessant; i un cos annex, de reduïdes dimensions, de tres plantes amb coberta a dues vessants.

## Referències

* ↑ «El Riu». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 març 2019].

## Bibliografia

* Ajuntament de Moià. Pla Especial del catàleg de les masies i cases rurals de Moià. Ajuntament de Moià.
# Demont

Demont (italià Demonte) és un municipi italià, situat a la regió del Piemont. L'any 2007 tenia 2.042 habitants. Està situat a la Val d'Estura, dins de les Valls Occitanes. Limita amb els municipis d'Aison, Chastèlmanh, la Màrmol, Moiòla, Montrós, Pradleves, Sambuco, Valdieri, Valloriate i Vinadio.

## Administració

Llista d'alcaldes :
| Període | Identitat | Partit |
| 2004- | Mario Claudio Bertoldi | Llista cívica |
# Esteve Polls

«Esteve Polls» té aquests significats:
* Esteve Polls i Condom, (Barcelona 1922 - 2016), director de teatre català
* Esteve Polls i Borrell, és un ninotaire català, nascut el 1950, fill de l'anterior.
# Gackle

Gackle és una població dels Estats Units a l'estat de Dakota del Nord. Segons el cens del 2000 tenia 335 habitants.

## Demografia

Segons el cens del 2000, Gackle tenia 335 habitants, 163 habitatges, i 93 famílies. La densitat de població era de 239,5 hab./km².
Dels 163 habitatges en un 14,7% hi vivien nens de menys de 18 anys, en un 51,5% hi vivien parelles casades, en un 3,7% dones solteres, i en un 42,9% no eren unitats familiars. En el 41,7% dels habitatges hi vivien persones soles el 27% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,83 i el nombre mitjà de persones que vivien en cada família era de 2,43.
Per edats la població es repartia de la següent manera: un 9,6% tenia menys de 18 anys, un 3,6% entre 18 i 24, un 15,2% entre 25 i 44, un 26,3% de 45 a 60 i un 45,4% 65 anys o més.
L'edat mediana era de 61 anys. Per cada 100 dones de 18 o més anys hi havia 72,2 homes.
La renda mediana per habitatge era de 22.875 $ i la renda mediana per família de 26.563 $. Els homes tenien una renda mediana de 17.386 $ mentre que les dones 14.375 $. La renda per capita de la població era de 15.801 $. Entorn del 7,4% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gackle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Gackle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Sílvia Morales i Martín

Silvia Morales Martín (Badalona, 6 maig de 1979) és una jugadora de bàsquet catalana, ja retirada.
Alera, es va formar als clubs CP Lloreda, Masnou Basquetbol i Universitari de Barcelona, va debutar a la Copa Catalunya la temporada 1997-98. Posteriorment, va jugar a l'Associació Esportiva Centre Sanfeliu l'Hospitalet, Bàsquet Femení l'Hospitalet, Agrupació Esportiva Sedis Bàsquet (2001-02), Club Bàsquet Olesa (2009-10) i Club Bàsquet Puig d'en Valls. Amb aquest darrer equip, va jugar durant set temporades destacant el subcampionat de la Copa de la Reina de 2009. Internacional amb la selecció espanyola en setze ocasions, va aconseguir la medalla de plata als Campionats d'Europa de bàsquet de 2007 i la medalla de bronze als Jocs Mediterranis de 2001. Amb la selecció catalana, va participar en la Copa de les Nacions de 2008. Va retirar-se de la competició al final de la temporada 2011-12.

## Palmarès
### Clubs

* 1 Lliga catalana de bàsquet femenina: 2009-10

### Selecció espanyola

* 1 medalla d'argent al Campionat d'Europa de bàsquet femení: 2007
* 1 medalla de bronze als Jocs Mediterranis de 2001

## Referències

* ↑ «Silvia Morales Martín». Enciclopèdia de l'esport català. Barcelona: Grup Enciclopèdia Catalana.
* ↑ «Puig d'en Valls, Club de Bàsquet». Enciclopèdia d'Eivissa i Formentera. Eivissa: Enciclopèdia d'Eivissa i Formentera.
* ↑ «Torna la Copa de les Nacions de bàsquet femení». Seleccions Catalanes, 17-05-2009. [Consulta: 24 gener 2020].
* ↑ Sirvent, Gustavo L. «Silvia Morales cuelga las botas» (en castellà). Diario de Ibiza, 23-10-2012. [Consulta: 24 gener 2020].

## Enllaços externs

* Fitxa de Silvia Morales Martín - Selección Femenina Absoluta
* Fitxa de Silvia Morales Martín - FEB
# Sandamías

Sandamías és una parròquia del conceyu asturià de Pravia. Té una població de 67 habitants i ocupa una extensió de 2,91 km². Es troba a una distància de 7 quilòmetres de la capital del concejo, Pravia. El sant patró és sant Donat i les festes estan dedicades a San Antonio Carbayín. La principal activitat econòmica és la ramaderia. És format pels barris de La Cabañona, La Dueña, Perzanas, La Quintana de Abajo, Sandamías i Villagonzay (Villagonzáy en asturià)

## Referències

* ↑ INE Arxivat 2016-03-03 a Wayback Machine. 2011
# Casa Tarrida

La Casa Tarrida és una obra eclèctica de Montmeló (Vallès Oriental) protegida com a Bé Cultural d'Interès Local.

## Descripció

Casa de planta baixa envoltada de jardí. La coberta és a quatre vessants acabada amb un ràfec sostingut per mènsules de fusta. Les façanes que estan arrebossades reposen damunt d'un sòcol que sobresurt lleugerament del pla de les façanes. Les cantonades imiten grans pedres cantoneres com a les cases antigues. Totes les obertures són d'arc de mig punt. Per accedir a la porta principal hi ha una petita escala flanquejada per dos murs. La porta està flanquejada per dues finestres. Aquestes tres obertures tenen al damunt un forat per a la ventilació de la coberta.
Aquests forats estan envoltats per una motllura de motius vegetals. A la façana posterior hi ha una porta emmarcada per dues finestres.
El garatge és de planta rectangular i està alineat al carrer. La coberta és a dues vessants amb el carener perpendicular a la façana. La teulada és d'uralita. Corona la façana principal un frontó fet amb motllures senzilles. El portal d'accés és de llinda plana sostinguda per permòdols. La porta és de fusta.
La tanca del jardí és de paredat i acaba amb secció triangular recoberta de rajoles vidriades marrons coronades amb un motllura de ceràmica semicircular de color blau marí. Al damunt hi ha una barana de ferro forjat. Els pilars del portal d'entrada estan arrebossats imitant totxo i presenten una secció rectangular al mig recoberta de còdols de petites dimensions. La porta és de ferro forjat.

## Referències

* 1 2 3 4 «Casa Tarrida». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].